12. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.265/75417 της 22 Αυγ./8 Σεπτ.  1973 (ΦΕΚ Β΄ 1021) (Διόρθ. Ημαρτ. εν ΦΕΚ Β΄ 1303 της 1 Νοεμ.  1973) Περί συστάσεως θέσεων Εποπτικού Προσωπικού της Φιλεκπαιδευτικής Εταιρείας. Έχοντες υπ’ όψει τας διατάξεις: 1)του από 28 Αυγ.-9 Σεπτ. 1836 Δ/τος «περί εγκρίσεως της Φιλεκπαιδευτικής Εταιρείας (Φ.54/36)», του Ν.Δ. 651/70 «περί οργανώσεως της Γενικής Εκπαιδεύσεως και Διοικήσεως του Προσωπικού αυτής». 2)Τον Οργανισμόν της εν Αθήναις Φιλεκπαιδευτικής Εταιρείας, ως ούτος ετροποποιήθη δια του υπ’ αριθ. 616/1.9.69 Β.Δ/τος κατά το οποίον αναφέρεται εν κεφ. Ε΄ άρθρ. 17 περιπτ. ις΄ ότι το Διοικητικόν Συμβούλιον αυτής εγκρίνει τους κανονισμούς των Σχολείων και των γραφείων της Εταιρείας και τον Οργανισμόν του Προσωπικού αυτών». 3)Την υπ’ αριθ. 188/2.3.72 πράξιν του ΑΣΔΥ. 4)Την υπ’ αριθ. 60732/8.6.72 (ΦΕΚ 420/13.6.72 τεύχ. Β΄) απόφασιν «περί συστάσεως θέσεων Εποπτικού Προσωπικού της Φιλεκπαιδευτικής Εταιρείας», την υπ’ αριθ. 61211/12.6.73 απόφασιν (ΦΕΚ 791/9.7.73 τεύχ. Β΄) «περί μεταβιβάσεως αρμοδιοτήτων του Υπουργού Εθνικής Παιδείας και Θρησκευμάτων εις τους Υφυπουργούς κλπ.» και 5)Την υπ’ αριθ. 27/19.7.73 πράξιν του Ανωτάτου Εκπαιδευτικού Συμβουλίου (ΑΕΣ), αποφασίζομεν: Εγκρίνομεν την δια της από 9.5.1973 πράξεως του Διοικητικού Συμβουλίου της Φιλεκπαιδευτικής Εταιρείας τροποποίησιν του μέχρι σήμερον ισχύοντος Κανονισμού Διοικήσεως και συνθέσεως του προσωπικού των Σχολείων της Φιλεκπαιδευτικής Εταιρείας άρθρ. 2ον παρ. ΙΙΙ στοιχ. α΄, ως προς το Εποπτικόν Προσωπικόν, έχουσαν ως ακολούθως: Παρ. ΙΙΙ-Εποπτεία Σχολείων Είς Επόπτης επί βαθμώ Γενικού Επιθεωρητού Μ.Ε. Ν.Δ. 651/70 (1ω) ή επί βαθμώ Εκπαιδευτικού Συμβούλου Ν.Δ. 651/70 (β΄ της κατηγορίας των Ειδικών θέσεων) τρεις Επιθεωρηταί Μ.Ε. ειδικοτήτων και είς Επιθεωρητής Δημοτικής Εκπ/σεως ήτοι: α)Είς Επιθεωρητής Μ.Ε. ειδικότητος των Φιλολόγων επί βαθμώ 2ω. Ούτος δύναται επί τη συνδρομή των νομίμων προϋποθέσεων και μετ’ απόφασιν του Διοικητικού Συμβουλίου της Φιλεκπαιδευτικής Εταιρείας να προαχθή εις Αναπληρωτήν Γενικόν Επιθεωρητήν Μ.Ε. Ν.Δ. 651/70 (1ω-ως βοηθός Επόπτου). β)Είς Επιθεωρητής Μ.Ε. ειδικότητος των Μαθηματικών επί βαθμώ 2ω. γ)Είς Επιθεωρητής Μ.Ε. ειδικότητος των Φυσικών επί βαθμώ 2ω , και δ)Είς Επιθεωρητής Δημοτικής Εκπαιδεύσεως επί βαθμώ 3ω έως 2ω, με την παρατήρησιν ότι ο Επόπτης δέον να έχη τον βαθμόν των β΄ ειδικών θέσεων (Εκπαιδευτικού Συμβούλου) Ν.Δ. 651/70, ως εποπτεύων και τας Σχολάς Εκπαιδεύσεως Διδακτικού Προσωπικού, ήτοι τας Παιδαγωγικάς Ακαδημίας, ων οι Διευθυνταί κατέχουν τον 1ον βαθμόν. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 2438]